kardosdrur/scandi-wiki huggingface dataset:
Republikken Krim

Denne artikel omhandler Krim som føderal enhed i Den Russiske Føderation (Rusland). For den tidligere selvstyrende republik i Ukraine, se Autonome Republik Krim.

Republikken Krim (, ; , ; , ) er ifølge den russiske lovgivning en føderal enhed i Den Russiske Føderation, som de facto kontrollerer det meste af Krim-halvøen. Republikken Krim ligger syd for Ukraine og vest for det sydlige Rusland, på kysten af Sortehavet. Republikken Krims optagelse i Den Russiske Føderation er ikke internationalt anerkendt.

Området var tidligere en del af det Russiske Kejserrige. Inden for Sovjetunionen var Krim først en del af den Russiske Sovjetrepublik og derefter fra 1954 den Ukrainske Sovjetrepublik. Området har siden Ukraines uafhængighed i 1991 været en republik med hjemmestyre inden for Ukraine. Krims autonome status blev udvidet med ændringen af Ukraines forfatning i 1996, der oprettede den Autonome Republik Krim, men også gjorde området uadskilleligt fra Ukraine.

Efter den russiske invasion 28. februar 2014 udråbte Republikken Krim uafhængighed af Ukraine den 11. marts 2014 og afholdt en folkeafstemning den 16. marts 2014, der gav flertal for optagelse i Den Russiske Føderation. Der er uenighed om data for afstemningen. Krimtatarernes råd har anslået valgdeltagelsen til 30-40%. Et medlem af menneskerettighedsrådet under den russiske præsident har anslået at valgdeltagelsen var 30-50 %, og flertallet for russisk anneksion 50-60%. De officielle myndigheder angav på  valgdeltagelsen som 83,1 % i Republikken Krim og 89,5 % i Sevastopol. Afstemningen og optagelsen i Rusland blev fordømt som ulovlig af FN's generalforsamling.

Republikken Krims præsident, Sergej Aksjonov, underskrev"Traktaten om Republikken Krims indtrædelse i Den Russiske Føderation" den 18. marts 2014.

Den 19. marts 2014 påbegyndte det ukrainske militær tilbagetrækningen fra Krim.

Byen Sevastopol, der huser den russiske sortehavsflåde, ligger på Krimhalvøen men tilhører ikke Republikken Krim. Sevastopol er siden 18. marts 2014 ligesom Moskva og Sankt Petersborg føderal by i Den Russiske Føderation.

Referencer

Eksterne henvisninger 

 
Nutidens omstridte geografiske områder
Krimkrisen 2014
Lande i lommeformat

Lande i Lommeformat er en serie små hæfter, der udgives af Det Udenrigspolitiske Selskab. 

Hæfterne giver en grundig indføring i over 200 forskellige landes geografi, befolkning, politik, historie og økonomi. De fleste lande har deres eget hæfte, i nogle hæfter er der dog samlet flere lande.

Ekstern henvisning 
 Lande i Lommeformats hjemmeside 
Bøger
Nøjsomhed (landsted)

Nøjsomhed var et landsted på Østerbrogade 90, Østerbro i København. Ejendommen lå mellem de nutidige gader Randersgade, Nordre Frihavnsgade, Østerbrogade og Nøjsomhedsvej, mens selve hovedbygningen lå mellem Rothesgade, Sankt Jakobs Gade og Gustav Adolfs Gade og tættere på nutidens Østerbrogade 118.

Landstedet blev opført 1799 mellem Kalkbrænderivej og Øster Landevej (nuværende Østerbrogade), og da det blev købt i 1801 af student Johannes Liebenberg omfattede grunden 9½ tønder land. Allerede i 1803 blev Nøjsomhed købt af deputeret E.P. Kirstein og gik i arv til dennes søn, teaterdirektør C.L. Kirstein.

Bygningerne bestod af et ti fag langt en etages høj grundmuret stuehus og et otte fag langt bindingsværkshus med forpagterbolig, stald, karlekammer, tærskekammer og kornloft. På grunden var der omkring 300 forskellige frugttræer, foruden ribs– og stikkelsbærbuske, samt en hel skov af vilde træer og grantræer. Der var to lindealléer samt 9 asparges- og 30 jordbærbede.

Ejendommens sidste ejer Carl Rothe skriver: "Det var en meget smuk og frit beliggende ejendom, mod Nord og Syd grænsede til store Havearealer, med Vest med Udsigt over Fælledernes vidtstrakte Græsslette og mod Øst kun skilt fra Sundet ved bølgende Kornmarker."

Sammen med Emilie Henriette Cramer drev C.L. Kirstein et stort hus. Enken overtog i 1862 Nøjsomhed, og i 1866 påbegyndtes af økonomiske grunde en udstykning af den store grund.

Også Carl Rothe udstykkede løbende arealerne rundt om bygningen. Han lod gaden Rothesgade opkalde efter sig selv og Kirsteinsgade efter sin morfader, C.L. Kirstein. Nøjsomhedsvej henviser til landstedet, der dog ikke lå her, men på den trekantede grund mellem de nuværende Sankt Jakobs Gade (nr. 4) og Gustav Adolfs Gade. Rothe døde ugift 1923, og Nøjsomhed blev revet ned samme år og erstattet af en nyklassicistisk etageejendom.

Litteratur 
 Carl Rothe: "Nøjsomhed": Et københavnsk Lyststeds Historie, 1922.

Kilder 
 Hvad er Nøjsomhed?
 Historier af Uwe Brodersen 

Forsvundne bygninger, konstruktioner og anlæg i København
Østerbro
Axel Hirsoux

Axel Hirsoux (født 26. september 1982) er en belgisk sanger. Han vandt den 16. marts 2014 Eurosong 2014, den belgiske forhåndsudvælgelse til Eurovision Song Contest 2014 med nummeret "Mother", Sangen fik en 14. plads ved den første semifinale den 6. maj i København og nåede dermed ikke videre til Eurovisionsfinalen.

Noter

Sangere fra Belgien
Belgiens Eurovision Song Contest-deltagere
Deltagere ved Eurovision Song Contest 2014
Rheiderland

Rheiderland er et historisk område i det nordlige Tyskland og Holland mellem floden Ems og havbugten Dollart. Den tyske del af Rheiderland ligger i Østfrisland, vest for Ems. Den hollandske del, Reiderland, ligger i provinsen Groningen.

Geografi 
Ligesom de øvrige dele af Østfrisland er Rheiderland meget lavtliggende. Området består hovedsageligt af marskland og ligger delvis under havets overflade.

Historie 
Rheiderland er ligesom Overledingerland, Moormerland og Lengenerland et af de fire historiske områder i denne del af Østfrisland (Landkreis Leer).

Rheiderland blev tidigt en del af frisernes rige. I midten af 1300-tallet førte stormfloder til store oversvømmelser og forandringer af Dollart. I 1400-tallet kom området først under forskellige østfrisiske høvdingers styre og derefter under familien Cirksenas herredømme. Frem til 1600 betragtedes Rheiderland som et selvstændigt land under den østfrisiske greves herredømme, men blev derefter en del af Østfrisland.

Under Napoleonkrigen tilhørte området først Kongeriget Holland og derefter Frankrig. Efter Napoleon 1.s nederlag blev området først en del af kongeriget Hannover og derefter blev det preussisk.

Efter anden verdenskrig gjorde Holland krav på Rheiderland, men dette blev afvist af sejrsmagterne.

Rheiderland består i dag af kommunerne Bunde, Jemgum og Weener i distriktet Leer samt en del af byen Leer.

Eksterne kilder/henvisninger 

 
 rheiderland.de
 Infos om Rheiderland 

Niedersachsen
Frisland
Najib Razak

Najib Razak (født 23. juli 1953 i Kuala Lipis i Pahang), er en malaysisk politiker. Han var Malaysias premierminister fra 2009 til 2018. I 2020 blev han idømt 12 års fængsel for 1MDB-skandalen. Den 23. august 2022 afviste Malaysias føderale domstol Najibs appel og stadfæstede dommen. Najib afsoner i øjeblikket sin straf i Kajang-fængslet.

1MDB-skandale 

I juli 2015 blev Najib afsløret af medierne, at 1MDB havde overført 2,6 milliarder ringgit til hans private konto. Efter hændelsen blev afsløret, forårsagede det en bølge af kritik fra det malaysiske folk. Blandt dem bad den tidligere malaysiske premierminister Mahathir bin Mohamad ham om at sige op flere gange.

Den 3. oktober 2015 tidligere MCA-formand Ling Liong Sik kritiserede den Najib for at have taget andres penge i lommen under 1MDB-skandalen og krævet hans afgang. Den 27. oktober samme år anlagde Najib en sag ved landsretten for ærekrænkelse.

Den 9. maj 2018 blev regeringen ledet af Najib besejret ved parlamentsvalget. Den 22. maj trak han formelt bagvaskelsessagen mod Ling Liong Sik tilbage. Siden valgnederlaget har Najib haft forbud mod at rejse ud af Malaysia. Han er blevet afhørt i 1MDB-sagen flere gange, og politiet har ransaget hans og hans familiemedlemmers huse.

Den 3. juli 2018 blev Najib anholdt i hjemmet i forbindelse med 1MDB-skandalen.

Den 28. juli 2020 blev Najib idømt 12 års fængsel og en bøde på 210 millioner ringgits på grund af de 7 anklager i 1MDB -skandalen.

Den 5. april 2021 afholdt den malaysiske appeldomstol en høring om Najibs appel af dommen. Den 8. december blev Najibs appel afvist, og retten stadfæstede den oprindelige dom.

Najib er den første malaysiske tidligere premierminister, der er blevet dømt og fængslet for korruption. Rygter om, at han ville modtage særbehandling under sin dom, blev afvist af embedsmænd.

Kontroverser 
Najib er en kontroversiel politisk leder, og forskellige skandaler har fået ham til at blive kritiseret.

Derudover blev han kritiseret for sin kone Rosmah Mansors ekstravagante liv.

Værste finansminister i Asien 
Den 1. februar 2016 blev Najib kåret som den dårligste finansminister i Asien.

Overtrædelse af SOP 
Den 6. maj 2021 blev Najib idømt en bøde på 3.000 RM for at have overtrådt SOP. Den 17. november blev han igen anklaget for at have overtrådt SOP.

Referencer

Eksterne henvisninger 

Malaysias premierministre
Yi

Yi kan blandt andet henvise til:

 Yi (folk) – et folkeslag
 Yi (sprog) – en sproggruppe
 Yi (skrift) – et skriftsprog
 Yi (flod) – en flod i Shandong-provinsen i Kina
Blåfodet sule

Blåfodet Sule (latin: Sula nebouxii) er en fugl, der kun findes i Stillehavet. I Danmark kan man forholdsvis nemt møde en af dens slægtninge. Det er sulen, som trækker langs den jyske vestkyst. Den styrtdykker efter fisk på samme måde som den blåfodede sule. Den kan også findes på Galapagos hvor den holder til i store mængder

Udseende 
Blåfodet sule er en stor havfugl med en strømlinet krop og lange, smalle vinger, som sidder vinkelret på kroppen. Fuglen ligner et kors, når den flyver. Den er på størrelse med en gås, og fjerdragten er mørkebrun på oversiden og hvid på undersiden. Det lille hoved er forsynet med et stort, dolkformet næb. Det mest karakteristiske er dog de store, blå svømmefødder, som har givet fuglen dens navn.

Adfærd 

Blåfodet sule er en udpræget havfugl, som kun kommer på land i yngletiden. Suler er kendt for deres fantastiske evne til at foretage styrtdyk fra stor højde, når de er på jagt.

Blåfodet sule æder mest fisk, som den fanger ved at styrtdykke fra stor højde. Hele den strømlinede krop er bygget til at gennembryde havoverfladen med et meget lille plask.

Eksterne henvisninger 
 Blåfodet sule 

Ecuadors fugle
Galapagos' fugle
Mellemamerikas fugle
Perus fugle
Suler
Kiddæssancen (album)

Kiddæssancen er debutstudiealbum fra rapperen Kidd, som er opfølgeren til det succesfulde "Greatest Hits 2011". Albummet udkom den 19. maj 2014 og ganske kort efter at det kunne forudbestilles, indtog det førstepladsen på iTunes.

Førstesinglen "Brunt øje" udkom den 14. marts på Spotify, mens det udkom officielt på øvrige digitale tjenester den 17. marts 2014. Andensinglen "Ryst Pagne" udkom den 25. april 2014.

Spor

Noter 

Album fra 2014
Miranda Hart

Miranda Katherine Hart Dyke (født 14. december 1972), kendt professionelt som Miranda Hart, er en engelsk skuespiller, komiker og forfatter.

Tidlige liv

Familie 
Miranda Hart blev født den 14. december 1972 i Torquay, Devon, som datter af Royal Navy-officer Kaptajn David Hart Dyke CBE LVO RN og Diana Margaret Luce. Hendes far var chef for HMS Coventry, da den blev sænket af argentinere i Falklandskrigen i 1982. Som et resultat deraf, blev han slemt forbrændt, da han forsøgte, at undslippe den ramte krigsskib. Hendes mor, Diana Margaret, er datter af Sir William Luce(1907-1977), som var den britiske guvernør og Commander-in-Chief af Aden, 1956–60.

Priser og nomineringer 
I 2010 vandt Hart Best Comedy Performance Award fra Royal Television Society for sin præstation i Miranda, og var også nomineret for bedste komedieskrivning. Hun og Patricia Hodge blev begge nomineret til "Best Comedy Actress"-prisen på Monte-Carlo TV Festival 2010.

I 2011 vandt hun "Best Comedy Actress" og "People's Choice Award for the King Or Queen of Comedy" til British Comedy Awards 2011, hvor Miranda også vandt "Best New British TV Comedy" og blev nomineret til "Best Sitcom". Samme år blev hun nomineret til en BAFTA for bedste kvindelige hovedrolle i en komedieserie, og hendes hit-sitcom Miranda var nomineret til BAFTA YouTube choice award, den eneste pris, hvor offentligheden kunne stemme.

Referencer

Eksterne henvisninger 
 

Skuespillere fra England
Komikere fra England
Personer fra Torquay
Wilmar International

Wilmar International Limited () er Asiens ledende jordbrugskoncern. Virksomheden fra Singapore er børsnoteret på Singapore Exchange, hvor den er blandt dem med størst markedsværdi. Koncernen fungerer som holdingselskab, der tilbyder administrative services til sine over 400 datterselskaber.

Wilmar International forretningsaktiviteter inkluderer palmeolieplantager, raffinering af spiselige olier, oliefrø-presning, forbrugerpakkede spiselige olier, specielle fedtstoffer, oleokemikalier, biodieselproduktion, forarbejdning og merchandising af frø. Koncernen har over 450 fabriksanlæg og et ekstensivt distributionsnetværk i Kina, Indien, Indonesien og omkring 50 andre lande. Koncernen har over 93.000 medarbejdere og havde i 2011 en omsætning på 44,71 mia. US $.

Wilmars merchandising og forarbejdnings segment består af (1) merchandising af palmeolie og laurin-relaterede produkter; (2) drift af palmeolie forarbejdnings og raffinneringsanlæg; (3) Presning af og øvrig forarbejdning af en række spiselige olier, olieholdige frø, korn og soyabønner. Produkter til forbrugermarkedet tappes på flasker på tapperier i Kina, Vietnam og Indonesien.

I 2012 gav det amerikanske magasin Newsweek Wilmar titlen som verdens mindst miljøvenlige virksomhed. Pga. koncernens manglende miljøvenlighed blev den i 2013 ekskluderet som investeringsobjekt for Norges oliefond.

Kunder 
Unilever er blandt Wilmars væsentligste kunder. Unilevers palmeolie kommer fra produktion på Sumatra (2007). Unilever og Wilmar sidder med ved det runde bord (Roundtable on Sustainable Palm Oil (RSPO)), som bringer detailhandel, producenter og græsrødder sammen om fremstilling af miljøvenlig palmeolie.

Historie 
I 1991 etableres Wilmar som et palmeolie-handelsselskab. I 2003 etableres den første gødningsfabrik. I 2004 åbnes virksomhedens første oleokemikaliefabrik i Shanghai.

I 2010 udvides forretningsområdet til sukker-branchen med opkøbet af Sucrogen Limited og PT Jawamanis Rafinasi.

Kilder

Eksterne henvisninger 
 Officielle webside

Jordbrugsvirksomheder
Vegetabilske olier
Fødevarevirksomheder fra Singapore
Etableret i 1991
Skovbrugsvirksomheder
Fødevarekontrol

Fødevarekontrol hos producenterne:

En producent af fødevarer i Danmark skal leve op til nogle danske love og nogle krav og standarder fra EU. Producenten udfører en egenkontrol af sine varer. Den egenkontrol udføres som regel i samarbejde med et laboratorium, hvor producenten sender nogle stikprøver af sin vare til et laboratorium, som så tjekker, om maden lever op til loven og standarderne. Laboratoriet sender et udskrift tilbage til producenten, som dermed har dokumentation for, at deres produkt er i orden. Den dokumentation skal de bruge, når Fødevarestyrelsen beder om den. 

De seneste år er man i stigende grad begyndt at forske i såkaldte hurtigmetoder, så man kan slippe for at sende stikprøverne ud til et laboratorium og i stedet foretage testen på produktionsanlægget. Men disse hurtigmetoder er ikke gode nok endnu til EUs og Danmarks krav til at blive taget i brug i produktionen.
Fødevarepolitik
Summer Sunshine

"Summer Sunshine" er en sang af det keltiske folkrockband The Corrs, der blev udgivet i maj 2004. Det er åbningsnummeret fra bandets fjerde studiealbum Borrowed Heaven (2004). Musikvideoen blev instrueret af Kevin Godley. Singlens højeste placering var #2 på Spaniens singlehitliste. Den åbnede #6 på UK Singles Chart, #9 på Tjeklisten samt #12 på Irish Singles Chart.

Spor 
 Sverige, Storbritannien og Europa CD
 "Summer Sunshine"
 "Summer Sunshine (Acoustic)"

 US Vinyl Promo
 "Summer Sunshine (Fernando Garibay Extended Mix)" – 10:40
 "Summer Sunshine (Ford Club Mix)" – 8:15
 "Summer Sunshine (Ford Dub Mix)" – 6:42
 "Summer Sunshine (Global Club Mix)" – 8:09
 "Summer Sunshine (Fernando Garibay Acapella)" – 3:02
 "Summer Sunshine (Ford Break Mix)" – 8:14
 "Summer Sunshine (Ford Synthapella)" – 6:45

 UK, Europe CD (Limited)
 "Summer Sunshine"
 "Summer Sunshine (Akustisk)"
 "Summer Sunshine (Ford Remix)"
 "Summer Sunshine (Video)"
 "Silver Strand (Akustisk)
 "Behind The Scenes At The Video"

Musikvideo 
Musikvideoen til sangen blev optaget i London d. 15. og 16. marts 2014. Videoen viser et par i et mørkt hus, som The Corrs river ned. Huset bliver til sidste reduceret til en ruin, men parret dukker alligevel op fra det, uskadte og i solskin.

Hitlister

Referencer 

The Corrs-sange
Singler fra 2004
Wilmar

Wilmar kan referere til:

Steder 
 Wilmar, Arkansas i USA
 Wilmar, Californien i USA

Virksomhed 
 Wilmar International

Navn 
 Wilmar Cabrera

Se også 
 Willmar, Minnesota i USA
KT&G

KT&G (oprindeligt "Korea Tobacco & Ginseng" og senere "Korea Tomorrow & Global Corporation", Korean : 한국담배인삼공사, Hanguk Dambae Insam Gongsa, ) er den største tobaksvirksomhed i Sydkorea med en årlig omsætning på over 2 mia. US $. KT&G var oprindeligt et statsejet monopol, men er i dag en privatejet og børsnoteret virksomhed som kæmper om markedandele med verdensmarkedets største virksomheder så som Benson & Hedges, Philip Morris International, British American Tobacco, Gallaher Group og Japan Tobacco. KT&G’s andel af salget på det sydkoreanske marked udgjorde i 2009 i alt 62 %.

KT&G populære cigaretmærker inkluderer: The One, Indigo, Arirang, This, This Plus, Zest, Esse, Raison og Lo Crux. Internationalt satser virksomheden især på mærket Esse i Rusland og på andre østeuropæiske markeder.

KT&G har også datterselskaber indenfor andre områder så som en ginseng virksomhed, et medicinalfirma og flere ventures indenfor bioteknologi. Koncernens hovedkvarter er i byen Daejeon.

Tobaksmærker 
 Carnival (udenrigs, primært i USA)
 Pine (udenrigs)
 Bohem Cigar No.1
 Bohem Cigar No.3
 Bohem Cigar No.5
 Bohem Cigar No.6
 Bohem Cigar Mojito
 Bohem Cigar Mini
 Cloud9
 Cloud9 1 mg
 Esse Special Gold
 Esse Blend IN 3
 Esse One
 Esse Field
 Esse Menthol
 Esse Lights premium cigaretter
 Esse Classic
 Esse Soon 0.5
 ESSE presso
 The One fresh
 The One 1
 The One 0.5
 Raison Red
 Raison Blue
 Raison Black
 Raison Fresh
 Indigo
 Arirang
 Y 1mm
 Y 3mm
 Ents 1mm
 Lo Crux
 Lo Crux M
 Wind
 Zest
 Vision
 Humming Time
 Timeless TIME Light
 Timeless TIME
 Simple
 Doraji Yeon
 RICH
 THIS
 THIS plus
 timeless TIME (udenrigs, primært i USA)
 Hanaro
 Lilic
 Lilac Menthol
 Rose
 Hallasan
 Eighty eight light
 Black Jack
 Hoopa (ophørt)
 Edge

Kilder

Eksterne henvisninger 
 KT&G Homepage

Fremstillingsvirksomheder fra Sydkorea
Tobaksvirksomheder
Daejeon
San Francisco International Airport

San Francisco International Airport  er en international lufthavn beliggende 21 kilometer syd for centrum af San Francisco, tæt på byerne Millbrae og San Bruno i San Mateo County.

Lufthavnen er den største i San Francisco Bay Area, og den næststørste i Californien efter Los Angeles International Airport. Den er omkring den tiende største lufthavn i USA, og i 2012 var den på en 22. plads over verdens største, målt på antallet af passagerer.

I 2012 ekspederede den 44.477.209 passagerer, 337.357 tons fragt og 424.566 flybevægelser.

Historie 
Lufthavnen åbnede den 7. maj 1927 på et 61 hektar stort græsareal. Jorden blev leaset af Ogden L. Mills, der havde lejet den fra sin bedstefar Darius Ogden Mills. Stedet blev opkaldt Mills Field Municipal Airport indtil 1931, hvor navnet blev San Francisco Municipal Airport (kommunale lufthavn). Ordet "kommunale" blev erstattet af "Internationale" i 1955, og siden har lufthavnen heddet det nuværende navn.

I 1954 åbnede man lufthavnens store og centrale terminal. Denne blev i 1984 kraftigt renoveret, og gjort til international terminal. Senere blev den til den nuværende Terminal 2. I juli 1959 kom den første jetbridge til SFO, som en af de første i landet.

San Francisco International Airport havde i 2014 fire terminaler, hvoraf de tre blev benyttet til indenrigsflyvninger.

Top destinationer

Eksterne henvisninger 

 San Francisco International Airport officielle hjemmeside

Referencer 

Etableret i 1927
International Airport
Lufthavne i Californien
Anders Stegger

Anders Stegger (født 13. maj 1988 i Århus) er en dansk journalist, tv- og radiovært. Han startede som praktikant på Danmarks Radios P3 i 2011. I sin praktiktid stod han blandt andet bag sommerhittet 'Nede med koldskål,' som han lavede sammen med kunstnerne Klumben, Niklas, Shaka Loveless og forsanger i The Asteroids Galaxy Tour, Mette Lindberg.
Senere blev Stegger praktikant på Sara og David på P3 med Sara Bro og David Mandel, hvor han med sin imiterede Jørgen Leth-stemme læste sms'er fra lytternes mødre op i radioen i indslaget 'Hvis din mor var ...' Det vandt han sammen med Bro og Mandel en Zulu Award for i kategorien 'Det vi alle grinte af' i 2013.

Stegger blev uddannet journalist ved Danmarks Medie- og Journalisthøjskole i januar 2014. 

Han har været fast radiovært på Go' Morgen P3 siden januar 2014. Han vandt en Zulu Award for 'Årets Radioprogram' i 2015 for programmet Go' Morgen P3, som han til daglig laver sammen med Sara Bro, Signe Vadgaard og Tue Sørensen.

I foråret 2016 blev han den første dansker til at deltage ved de internationale mesterskaber i jumpstyle, i hvilken sammenhæng han blev nummer 23 ud af 60.

Han har været tv-vært i to dokumentarserier. Den første var Find Stein Baggers penge der afdækkede, hvad der skete med de 200 millioner, der forsvandt fra IT Factory. Programmet fik senere en retssag på nakken af svensk-amerikaneren Carl Freer, fordi programmet pegede på, at han var i besiddelse af pengene.

Opfølgeren blev kaldt Find Amdi og var en dokumentarserie, der afdækkede, hvad Mogens Amdi Petersen og Tvind er i dag. Det lykkedes blandt andet holdet bag programmet at tage det første billede af Amdi i 10 år.

Anders Stegger opfordrede i et direkte radioprogram i december 2016 lytterne til at boykotte netavisen Den Korte Avis. Dette blev senere af Danmarks Radio betegnet som en "alvorlig fejl" og offentligt beklaget som en "klar fejl". Anders Stegger har siden offentligt beklaget sin opfordring til boykot af Den Korte Avis. 

Han har lagt stemme til animationsfilmen Grinchen fra 2018. 

I efteråret 2020 forlod han jobbet som radiovært på P3 og er nu redaktør i DR Medier.

Radio

TV

Referencer 

Journalister fra Danmark